laion/Wikipedia-Exotic huggingface dataset:
লরেন্স ক্যাসডান

লরেন্স ক্যাসডান (ইংরেজি: Lawrence Kasdan) (জন্ম: ১৪ই জানুয়ারি, ১৯৪৯) একজন মার্কিন চলচ্চিত্র পরিচালক, প্রযোজক ও চিত্রনাট্যকার। তার লেখা সবচেয়ে বিখ্যাত চলচ্চিত্রগুলোর মধ্যে রয়েছে এম্পায়ার স্ট্রাইক্‌স ব্যাক (১৯৮০) ও রেইডার্‌স অফ দ্য লস্ট আর্ক (১৯৮১)। তবে পরিচালক হিসেবে সফলতা আরও বেশি, তার পরিচালিত সিনেমাগুলোর মধ্যে সবচেয়ে বিখ্যাত হচ্ছে ইরটিক থ্রিলার বডি হিট (১৯৮১), কমেডি ড্রামা দ্য বিগ চিল (১৯৮৩) এবং ওয়েস্টার্ন থ্রিলার সিলভারাডো (১৯৮৫)। এছাড়া তার দি অ্যাক্সিডেন্টাল ট্যুরিস্ট (১৯৮৮) এ অভিনয়ের জন্য জিনা ডেভিস সেরা পার্শ্ব অভিনেত্রী হিসেবে অ্যাকাডেমি অ্যাওয়ার্ড অর্জন করেছিলেন। ইউনিভার্সিটি অফ মিশিগান থেকে গ্র্যাজুয়েশন করার পর ক্যাসডান প্রথমে ইংরেজির শিক্ষক হতে চেয়েছিলেন, কিন্তু তার পরিবর্তে শিকাগোভিত্তিক কিছু টেলিভিশন বিজ্ঞাপনের জন্য লেখা শুরু করেন। তার কয়েকটি বিজ্ঞাপন পুরস্কারও পায়। এরই ধারাবাহিকতায় একসময় সিনেমার জন্য চিত্রনাট্য লেখা শুরু করেন এবং একের পর এক ব্যর্থতার পর অবশেষে দি এম্পায়ার স্ট্রাইকস ব্যাক (১৯৮০) রচনায় অংশগ্রহণের জন্য দ্বিতীয় লেখক হিসেবে ক্রেডিট অর্জন করেন। এই সফলতাই তাকে জর্জ লুকাসের গল্প অবলম্বনে রেইডার্‌স অফ দ্য লস্ট আর্ক (১৯৮১, ইন্ডিয়ানা জোন্স সিরিজের একটি সিনেমা) এর চিত্রনাট্য রচনার সুযোগ করে দেয়। এরই মাঝে তিনি চলচ্চিত্র পরিচালনাতেও মনোনিবেশ করেন। তার পরিচালিত প্রথম সিনেমা বডি হিট (১৯৮১) একটি নব্য-নোয়া ঘরাণার ইরটিক থ্রিলার। এই সিনেমা হলিউড জগতে একইসাথে পরিচালক হিসেবে ক্যাসডান এবং অভিনেত্রী হিসেবে ক্যাথলিন টার্নারের অবস্থান পাকাপোক্ত করে। একই বছর কন্টিনেন্টাল ডিভাইড-এর জন্য তার লেখা চিত্রনাট্য খুব একটা সফলতা পায়নি কিন্তু দুই বছর পর দ্য বিগ চিল (১৯৮৩, কমেডি ড্রামা) নির্মাণের কারণে পরিচালক ও লেখক হিসেবে খুব প্রশংসিত হন। এতে বন্ধু কেভিন কস্‌নারকে অন্তর্ভুক্ত করতে চেয়েও পারেননি। তাই পরবর্তীকালে ১৯৮৫ সালে সিলভারাডো নামক ওয়েস্টার্ন সিনেমাটিতে কস্‌নারের সাথে কাজ করেন। ১৯৮৮ সালের দি অ্যাক্সিডেন্টাল ট্যুরিস্ট-এর কাহিনী দ্য বিগ চিল-এর মতোই একটি আকস্মিক মৃত্যুর পরের ঘটনা নিয়ে। একইসাথে কমেডি এবং ট্র্যাজেডির চমৎকার বহিঃপ্রকাশের কারণে সিনেমাটি প্রশংসিত হয় এবং এর জন্য জিনা ডেভিস সেরা পার্শ্ব অভিনেত্রী হিসেবে অ্যাকাডেমি অ্যাওয়ার্ড অর্জন করেন। পরবর্তী আরও কয়েকটি সিনেমায় তিনি দ্য বিগ চিল ও গ্র্যান্ড ক্যানিয়ন এর মতোই দেখানোর চেষ্টা করেছেন, মানুষ কেবলমাত্র সামাজিক মর্যাদা ও বস্তুগত নিরাপত্তার মাঝে শান্তি খুঁজে পেতে পারে না। ১৯৯২-এর দ্য বডিগার্ড সিনেমা তাকে বেশ ধনী করে দেয়, কিন্তু ১৯৯৪-এ কেভিন কস্‌নারকে সাথে নিয়ে করা এপিক ওয়েস্টার্ন ওয়াইয়েট আর্প নব্বইয়ের দশকের সবচেয়ে ব্যবসায়িকভাবে ব্যর্থ সিনেমার একটিতে পর্যবসিত হয়। এরপর চলচ্চিত্র জীবনে আর খুব একটা সফলতা পাননি, মেগ রায়ান ও কেভিন ক্লাইনকে নিয়ে করা ফ্রেঞ্চ কিস, এবং ২০০৩-এর ড্রিমক্যাচার কোনটিই বিশেষ প্রশংসিত হয়নি, যদিও মাঝে ১৯৯৯ সালের মামফোর্ড বেশ সফল হয়েছিল। Biography: Lawrence Kasdan, allmovie লরেন্স ক্যাসডান মোট কতটি সিনেমা নির্মাণ করেছেন তা বোঝানোর জন্য এই কলামে নম্বর উল্লেখ করা হয়েছে; নম্বরে ক্লিক করলে উক্ত সিনেমার আইএমডিবি পাতায় যাওয়া যাবে। ২৪ জুন, ২০১৩ তারিখের আইএমডিবি রেটিং ও ভোটসংখ্যা দেখানো হয়েছে, তাই বর্তমানে এই সংখ্যাগুলো আলাদা হতে পারে। ইন্টারনেট মুভি ডেটাবেজে লরেন্স ক্যাসডান (ইংরেজি)
পাল্ম দর

পাল্ম দর (ফরাসি: Palme d'Or; ইংরেজি: Golden Palm) ফ্রান্সের কান শহরে প্রতি বছর অনুষ্ঠিত কান চলচ্চিত্র উৎসবে প্রদত্ত সর্বোচ্চ পুরস্কার যা সাধারণত উৎসবের সেরা চলচ্চিত্রের পরিচালককে দেয়া হয়। ফরাসি ভাষায় পাল্ম দর-এর অর্থ "স্বর্ণের পাম পাতা" বা স্বর্ণপত্র যাকে ইংরেজিতে অনেক সময় গোল্ডেন পাম বলা হয়। ১৯৫৪ সাল পর্যন্ত এ নামে কোন পুরস্কারের অস্তিত্ব ছিল না; তখন উৎসবটির সর্বোচ্চ পুরস্কার ছিল গ্রঁ প্রি দু ফেস্তিভাল আঁতেরনাসিওনাল দু ফিল্ম যা সেরা চলচ্চিত্র পরিচালককে দেয়া হতো। সে বছর কান শহরের প্রতীক পাম পাতার আদলে একটি পদক নির্মাণের উদ্যোগ নেয়া হয়। ১৯৫৫ সালে প্রথম পাল্ম দর প্রদান করা হয় মার্টি সিনেমার জন্য মার্কিন চলচ্চিত্রকার ডেলবার্ট মান-কে। ১৯৫৫ সালের পূর্বে এবং ১৯৬৪ থেকে ১৯৭৪ সালের মধ্যে কান উৎসবের সর্বোচ্চ পুরস্কারের নাম ছিল "Grand Prix du Festival International du Film" বা "আন্তর্জাতিক চলচ্চিত্র উৎসবের বৃহৎ পুরস্কার"। এখানে এই নামে যে চলচ্চিত্রগুলো পুরস্কার পেয়েছে সেগুলো উল্লেখ করা হল। বাকিগুলোর তালিকা "পাল্ম দর" অনুচ্ছেদের অধীনে পাওয়া যাবে। ১৯৫৫ সাল থেকে পাল্ম দর দেয়া শুরু হয়। কিন্তু ১৯৬৪ থেকে ১৯৭৪ সাল পর্যন্ত আবার পুরনো নামে পুরস্কার দেয়া হয়েছিল। পুরনো নামে পুরস্কার পাওয়া সিনেমাগুলোর নাম উপরের অনুচ্ছেদে আছে। এই ফরাসি নামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। A brief history of the Palme d'or, কান চলচ্চিত্র উৎসবের অফিসিয়াল ওয়েবসাইট This particular Palme d'Or was awarded in retrospect at the ২০০২ festival. The festival's début was to take place in ১৯৩৯, but it was cancelled due to World War II. The organisers of the ২০০২ festival presented part of the original ১৯৩৯ selection to a professional jury of six members. The films were: Goodbye Mr. Chips, La piste du nord, Lenin in ১৯১৮, The Four Feathers, The Wizard of Oz, Union Pacific, and Boefje. ইতিহাসে প্রথমবারের মত অভিনেত্রী Adèle Exarchopoulos ও Léa Seydoux কে পরিচালকের সাথে যৌথভাবে পাল্ম দর দেয়া হয়। সূত্র: http://www.festival-cannes.fr/en/article/৬০৪১১.html[স্থায়ীভাবে অকার্যকর সংযোগ] পাল্ম দর বিজয়ী, ১৯৭৬ থেকে বর্তমান, বক্স অফিস আয় অনুযায়ী All the Palmes d'Or ওয়েব্যাক মেশিনে আর্কাইভকৃত ২৩ অক্টোবর ২০০৬ তারিখে. Festival-cannes.com Cannes Film Festival ওয়েব্যাক মেশিনে আর্কাইভকৃত ১১ এপ্রিল ২০১০ তারিখে, আইএমডিবি
তাহের ইয়াহিয়া

তাহের ইয়াহিয়া (১৯১৬ – ১৯৮৬) (আরবি : طاهر يحيى) ছিলেন ইরাকের দুই মেয়াদের প্রধানমন্ত্রী। ১৯৬৩ – ১৯৬৫ ও ১৯৬৭ – ১৯৬৮ মেয়াদে তিনি দায়িত্ব পালন করেন। তিনি বাগদাদ মিলিটারি ক্যাডেট কলেজ ও স্টাফ কলেজে শিক্ষালাভ করেন। উত্তর ও মধ্য ইরাকের খ্যাতনামা তামাক ব্যবসায়ী মোল্লা ইয়াহিয়া আল-ওগাইলি ছিলেন তার পিতা। তিনি তার পিতার চতুর্থ সন্তান। ষোল বছর বয়সে তিনি বাগদাদ টিচার্স কলেজে যোগদান করেন। গ্র্যাজুয়েশনের এক বছরের পর তিনি এখানে শিক্ষক হিসেবে যোগ দেন। এরপর তিনি যুদ্ধবিদ্যার উপর পড়াশোনা করেন। ইরাকি সেনাবাহিনীতে তিনি একজন অশ্বারোহী অফিসার ছিলেন ও সেনাবাহিনীতে পোলো খেলতেন। ১৯৪৮ সালের আরব-ইসরায়েল যুদ্ধের সময় তিনি ইরাকি আর্মর্ড কোম্পানিকে নেতৃত্ব দেন। গেশেরে কিব্বুতজের যুদ্ধে তিনি আহত হন। এই যুদ্ধের জন্য ইরাকের যুবরাজ আবদুল্লাহ তাকে দুটি পদক প্রদান করেন। মেয়াদের শেষের দিকে তিনি রাষ্ট্রপতি আরিফকে আসন্ন বাথ পার্টির অভ্যুত্থানের ব্যাপারে সতর্ক করেন। কিন্তু রাষ্ট্রপতি তার কথায় কর্ণপাত করেননি। ফলে ১৯৬৮ সালের ৮ জুলাই ইয়াহিয়া পদত্যাগ করেন। এর এক সপ্তাহ পরে অভ্যুত্থান সংঘটিত হয়। সেদিন সকালেই ইয়াহিয়াকে গ্রেপ্তার করা হয় ও আরিফকে লন্ডনে পাঠিয়ে দেয়া হয়। ইয়াহিয়া তিন বছর কারাগারে ছিলেন। কারাগারে তাকে নির্যাতন করা হয়। ১৯৭১ সালে তিনি মুক্তি পান। কিন্তু তাকে গৃহবন্দী করে রাখা হয়। ১৯৮৬ সালে বাগদাদে তার বাসভবনে মৃত্যুবরণের আগ পর্যন্ত তিনি গৃহবন্দী ছিলেন। প্রধান অফিসার খালিদ বাত্তালিন ১৯৫২ ২০তম ব্রিগেডের কমান্ডার ১৯৫৫ পুলিশ ও নিরাপত্তা ব্যবস্থার প্রধান জুলাই ১৪, ১৯৫৮ চীফ অব স্টাফ ফেব্রুয়ারি ৮, ১৯৬৩ প্রতিরক্ষা মন্ত্রী, অন্তর্বর্তীকালীন ১৯৬৪
.বিই

.বিই বেলজিয়ামের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি ১৯৮৯ সালে সক্রিয় হয় ও তখন ক্যাথোলিক বিশ্ববিদ্যালয় লিউভ্যান এর অধীন পিয়েরে ভারবিতেন দ্বারা নিয়ন্ত্রিত হত। ২০০০ সালে এর নিয়ন্ত্রণ ক্ষমতা ডিএনএস বেলজিয়াম এর কাছে অর্পণ করা হয়। জুন, ২০১৩ এর হিসাব অনুযায়ী বর্তমান নিবন্ধিত ডোমেইন নামের সংখ্যা ১,৩৯২,৪৭৭। নভেম্বর ২০০৫ সালে ঘোষণা করা হয়, ২০০৬ সালের জানুয়ারির পূর্ব পর্যন্ত সকল প্রাথমিক নিবন্ধন বিনামূল্যে করা হবে। এই ঘোষণার প্রথম দিনেই ১৭,০০০ আবেদন জমা পরেছিল। সরাসরি .বিই এর অধীন নিবন্ধন করা যায়। তবে বেলজিয়ামের কিছু প্রধান শিক্ষা প্রতিষ্ঠান তৃতীয় স্তরের (ac.be) ডোমেইন নাম ব্যবহার করে থাকে। ডোমেইন নামের জন্য যে কোন আবেদন নিবন্ধিত প্রতিনিধির মাধ্যমে করতে হয়। ইউটিউব ওয়েবসাইট তাদের ভিডিওর সংক্ষিপ্ত ইউরাএল হিসেবে .বিই (youtu.be) ব্যবহার করে থাকে। উদাহরণস্বরুপ, www.youtube.com/watch?v=CODE এই ইউআরএলটির সংক্ষিপ্ত youtu.be/CODE "DNS Belgium - Newsflash"। dns.be। ডিসেম্বর ২০০৬। ২০০৫-১২-২৫ তারিখে মূল থেকে আর্কাইভ করা। সংগ্রহের তারিখ ২০১৩-০৬-২৩।  IANA .be whois information List of .be registered agents
.বিএফ

.বিএফ বুর্কিনা ফাসোর কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। নিবন্ধনের জন্য এআরসিই ওয়েবসাইটে আবেদন করতে হয়। অফিসিয়াল নিবন্ধন ফরম পিডিএফ আকারে http://www.artel.bf/IMG/File/domaine-bf.pdf ওয়েব্যাক মেশিনে আর্কাইভকৃত ১৬ মার্চ ২০১২ তারিখে এই ইউআরএল এ পাওয়া যাবে। IANA .bf whois information
.বিজি

.বিজি বুলগেরিয়ার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। বর্তমানে রেজিস্টার.বিজি এটি নিয়ন্ত্রণ করছে। ডোমেইন নাম নিবন্ধনের আবেদন করতে হলে নিম্নোক্ত নীতিমালা অণুসরন করতে হয়, ইউরোপীয় ইউনিয়ন ভুক্ত দেশের কম্পানি ও নাগরিকেরা ডোমেইন নামের জন্য আবেদন করতে পারে। শুধুমাত্র সে সকল বিদেশী কম্পানি নিবন্ধন করতে পারবে যাদের বুলগেরিয়ায় ব্যবসা করার বৈধ লাইসেন্স রয়েছে। ডোমেইন নামের জন্য প্রতি বছর ৩০ ইউরো করে দিতে হয় (ভ্যাট সহ ৩৬ ইউরো) ২০০৬ সালের মাঝামাঝি থেকে নিবন্ধনের জন্য ৫০ ইউএসডি ও প্রতি বছর ৫০ ইউএসডি (ভ্যাটসহ মোট ১২০ ইউএসডি প্রথম বছর) করে পরিশোধ করতে হত। স্থানীয়দের জন্য এই মূল্য অত্যধিক হওয়ায় অনেক বুলগেরিয়ান সাইট .কম এর অধীনে (esp -bg.com), নিবন্ধন করা। এছাড়া .ওআরজি, .নেট ইত্যাদি ডোমেইনের মূল্য তুলনামুলকভাবে কম হওয়ায় (৮-১২ ইউএসডি প্রতি বছর) অনেকেই এই ডোমেইন নামগুলো ব্যবহার করে। ২৫ আগস্ট, ২০০৮ থেকে .বিজি ডোমেইন নিবন্ধন প্রক্রিয়া তুলনামুলকভাবে সহজ করা হয়। এজন্য কোন প্রকার ট্রেডলাইসেন্স অথবা কম্পানি নামের দরকার হয় না। এছাড়াও নতুন গঠিত আরবিট্রেশন কমিটি নিবন্ধন প্রক্রিয়া সহজতর করেছে। ১৮ সেপ্টেম্বর, ২০০৬ থেকে কিছু তৃতীয় স্তরের ডোমেইন চালু করা হয় যেমন, a.bg, b.bg ইত্যাদি। এ ডোমেইনগুলো কম মূল্যে (১২ ইউএসডি+ভ্যাটসহ) ও অনেক কম শর্তে নিবন্ধনের সুযোগ দেওয়া হয়। এই ডোমেইনগুলো মূলত ব্যক্তিগতভাবে নিবন্ধনের জন্য চালু করা হয়েছে। https://www.register.bg/user/app.pl?action_key=ac_sv_rules_bg_domain&step_key=[স্থায়ীভাবে অকার্যকর সংযোগ] (Bulgarian) Why Bulgarian firms avoid the .bg extension, Article by Martin Mitov in the magazine "Media sviat", december 2003 "Terms and conditions, art. 2.3.4.2 and 2.3.5"। ২০ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ ২৩ জুন ২০১৩।  "Terms and Conditions, Arbitration"। ২০ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ ২৩ জুন ২০১৩।  Open letter ওয়েব্যাক মেশিনে আর্কাইভকৃত ৬ আগস্ট ২০১২ তারিখে (in Bulgarian) IANA .bg whois information Register.bg
.বিএইস

.বিএইস বাহরাইনের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। বিএটেলকো এটি নিয়ন্ত্রণ করে থাকে। IANA .bh whois information
.বিজে

.বিজে (.bj) বেনিনের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। বেনিনের স্টেশন ও টেলিকমিউনিকেশন অফিস এটি নিয়ন্ত্রণ করে থাকে। .বিজে ডোমেইন দুটি শ্রেণীতে বিভক্ত: পাবলিক ডোমেইন (.bj, .gouv.bj, .mil.bj, .edu.bj, .gov.bj, .asso.bj) ও বিভিন্ন সেক্টরে যেমন, .barreau.bj, .com.bj ইত্যাদি। ডোমেইন নামে এ থেকে জেড পর্যন্ত যে কোন অক্ষর, ০ থেকে ৯ পর্যন্ত যে কোন সংখ্যা ও হাইপেন ব্যবহার করার অনুমতি রয়েছে। কিন্তু ডোমেইন নামের শুরুতে বা শেষে হাইপেন ব্যবহার করা যায়ে না। IANA .bj whois information
.বিএম

.বিএম (.bm) হলো বারমুডার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি মার্চ, ১৯৯৩ সালে বারমুডা কলেজের তত্বাবধানে চালু হয়েছিল ও এরপর ২০০৭ সাল থেকে বারমুডার রেজিস্টার জেনারেল কর্তৃক নিয়ন্ত্রিত হচ্ছে। পাঁচটি দ্বিতীয় স্তরের ডোমেইন রয়েছে: com.bm edu.bm gov.bm net.bm org.bm ICANN minutes, October 2007 IANA .bm whois information
.বিএন

.বিএন ব্রুনাই দারুস্সালামের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি টেলিকম ব্রুনাই বারহাদ অথবা শুধু টেলিব্রু নিয়ন্ত্রণ করে থাকে। এটি পূর্বে জাবাতান টেলিকম, ব্রুনাই নামে পরিচিত ছিল। .com.bn .edu.bn .gov.bn .net.bn .org.bn IANA .bn whois information
.বিও

.বিও বলিভিয়ার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এডসিভ এটি নিয়ন্ত্রণ করে থাকে। ফেব্রুয়ারি ২০১১ সালে নিক নিবন্ধন মূল্য নির্ধারণ করে প্রতি বছর $৪০ ইউএসডি অথবা ২৮০ $বিএস তৃতীয় স্তরের জন্য এবং প্রতি বছর $১৪০ ইউএসডি অথবা ৯৮০ $বিএস দ্বিতীয় স্তরের জন্য। নিবন্ধনের জন্য আবেদন শুধু দ্বিতীয় বা তৃতীয় স্তরে গ্রহণ করা হয়। .বিও - ব্যক্তি/কর্পোরেশন দেশের বাইরে বা দেশের ভিতরে যে কেউ নিবন্ধনের জন্য আবেদন করতে পারে। com.bo – ব্যবসায়িক কাজে net.bo – নেটওয়ার্ক সার্ভিস প্রোভাইডর org.bo - সংস্থা tv.bo – টেলিভিশন মিডিয়া mil.bo – মিলিটারি প্রতিষ্ঠান int.bo – আন্তর্জাতিক সংস্থা gob.bo – সরকারি সংস্থা edu.bo – শিক্ষা প্রতিষ্ঠান mil.bo – মিলিটারি প্রতিষ্ঠান int.bo – আন্তর্জাতিক সংস্থা gob.bo – সরকারি সংস্থা edu.bo – শিক্ষা প্রতিষ্ঠান IANA .bo whois information
.বিএস

.বিএস বাহামাসের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। বাহামাস কলেজ এটি নিয়ন্ত্রণ করে থাকে। মোট ছয়টি দ্বিতীয় স্তরের ডোমেইন নাম রয়েছে: com.bs: ব্যবসায়িক net.bs: নেটওয়ার্ক প্রোভাইডর org.bs: অলাভজনক সংস্থা edu.bs: শিক্ষা প্রতিষ্ঠান gov.bs: সরকারি সংস্থা we.bs: যে কেউ আবেদন করতে পারে। IANA .bs whois information BSNIC
.বিটি

.বিটি ভুটানের (འབྲུག་ཡུལ) কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ভুটানের যোগাযোগ মন্ত্রণালয় এটি নিয়ন্ত্রণ করে থাকে। নভেম্বর ৭, ২০০৫ সালের তথ্যমতে, এই ডোমেইন নামে মোট ৮৪ টি নাম নিবন্ধিত হয়েছে। .BT domain name registry IANA .bt whois information
আবদুল্লাতিফ কাশিশ

আবদুল্লাতিফ কাশিশ (আরবি: عبد اللطيف كشيش, ফরাসি: Abdellatif Kechiche) (জন্ম: ৭ই ডিসেম্বর, ১৯৬০) একজন তিউনিসীয়-ফরাসি চলচ্চিত্র পরিচালক ও চিত্রনাট্যকার। তার জন্ম তিউনিসিয়ার রাজধানী তিউনিসে হলেও মাত্র ৬ বছর বয়সে বাবা-মা'র সাথে ফ্রান্সের নিস শহরে চলে আসেন। চলচ্চিত্র নির্মাণ শুরু করেছিলেন ২০০০ সালের La Faute à Voltaire এর মাধ্যমে। পরবর্তীতে ২০০৮ সালে L'Esquive সিনেমার জন্য ফ্রান্সের সর্বোচ্চ চলচ্চিত্র পুরস্কার সেজার দু সিনেমা (সেজার অ্যাওয়ার্ড) লাভ করেন। তবে এখন পর্যন্ত তার সবচেয়ে বড় সফলতা ২০১৩ সালের কান চলচ্চিত্র উৎসবে La Vie d'Adèle সিনেমার জন্য পালমে দোর অর্জন। আইএমডিবি থেকে তথ্য নিয়ে পরিচিতিটুকু লেখা হয়েছে। আইএমডিবি লিংকটি বহিঃসংযোগ অংশে পাওয়া যাবে। Filmography by rating for Abdellatif Kechiche, ২৩ জুন ২০১৩ তারিখে সংগৃহীত। বর্তমান রেটিং সামান্য আলাদা হতে পারে। ইন্টারনেট মুভি ডেটাবেজে আবদুল্লাতিফ কাশিশ (ইংরেজি)
.বিজেড

.বিজেড বেলিজির কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। বেলিজি বিশ্ববিদ্যালয় কর্তৃক এটি নিয়ন্ত্রিত হয়। দ্বিতীয় স্তরের অধীন কিছু তৃতীয় স্তরের ডোমেইন, com.bz (বাণিজ্যিক) edu.bz (শিক্ষা) gov.bz (সরকারি) net.bz (নেটওয়ার্কিং) org.bz (সংস্থা) ইতালির অনেক ওয়েবসাইটে এই ডোমেইন ব্যবহার করা হয়। সাউথ টাইরোলের সরকারি সংক্ষিপ্ত নাম বিজেড। তাই তারা .bz.it সাবডোমেইন ব্যবহার করে থাকে। তাছাড়া ওপেন সোর্স গেমস সার্ভার বিজেডফ্ল্যাগস তাদের নামের শেষে .বিজেড ব্যবহার করে। IANA .bz whois information ICANN advisory about lawsuit
কেদারনাথ দাস

স্যার কেদারনাথ দাস ব্রিটিশ ভারতের একজন প্রসিদ্ধ ধাত্রীবিশারদ ছিলেন। কেদারনাথ হিন্দু স্কুল থেকে পড়াশোনা শেষ করে স্কটিশ চার্চ কলেজ থেকে এফ.এ পাশ করেন। তিনি ১৮৯২ খ্রিষ্টাব্দে কলকাতা মেডিক্যাল কলেজ থেকে এম.বি পাশ করার পরে ১৮৯৫ খ্রিষ্টাব্দে মাদ্রাজ বিশ্ববিদ্যালয় থেকে স্ত্রীরোগবিদ্যা ও ধাত্রীবিদ্যায় এম.ডি. ডিগ্রী পান। কেদারনাথ প্রথমে কিছুদিন প্রেসিডেন্সী কলেজে স্বাস্থ্যবিধান সংক্রান্ত বিজ্ঞান নিয়ে অধ্যাপনা করার পর ১৮৯৯ খ্রিষ্টাব্দে ক্যাম্পবেল মেডিক্যাল স্কুলে ধাত্রীবিদ্যায় অধ্যাপক নিযুক্ত হন। ১৯১৮ খ্রিষ্টাব্দে সেখান থেকে অবসর গ্রহণের পর কারমাইকেল মেডিক্যাল কলেজে স্ত্রীরোগবিদ্যা ও ধাত্রীবিদ্যার অধ্যাপক পদে যোগ দেন এবং ১৯২২ খ্রিষ্টাব্দে সেখানকার অধ্যক্ষ নিযুক্ত হন এবং আমৃত্যু ঐ পদ অলংকৃত করেন। তিনি কলকাতা বিশ্ববিদ্যালয়ের চিকিত্সাবিদ্যা বিভাগের ডীন ছিলেন। কেদারনাথ আমেরিকান গাইনিকোলজিক্যাল সোসাইটি এবং আমেরিকান অ্যাসোসিয়েশন অব অব্সটেট্রিসিয়ান্স, গাইনিকোলজিস্টস অ্যান্ড অ্যাবডোমিনাল সার্জেন্স এর সাম্মানিক ফেলো ছিলেন। তিনি ব্রিটিশ কলেজ অব অব্সটেট্রিসিয়ান্স অ্যান্ড গাইনিকোলজিস্টস শিক্ষা প্রতিষ্ঠানের প্রতিষ্ঠাতা সদস্য ছিলেন। তিনি ১৯০১ খ্রিষ্টাব্দে ব্রিটিশ মেডিক্যাল অ্যাসোসিয়েশনের সদস্যপদ গ্রহণ করেন। কেদারনাথ দাসের কর্ম জীবনের প্রথম দিকে বহু ভারতীয় ও বিদেশী গবেষণা মূলক পত্রিকায় মধুমেহ, মস্তিষ্কের টিউমার, ধনুষ্টঙ্কার প্রভৃতি বিভিন্ন বিষয়ে তার প্রবন্ধ ছাপা হয়। ধাত্রীবিদ্যায় তার প্রথম গবেষণা মূলক পুস্তক এ হ্যান্ডবুক অব অব্সটেট্রিক্স ১৯১৪ খ্রিষ্টাব্দে ছাপা হয়। ১৯২০ খ্রিষ্টাব্দে তার দ্বিতীয় পুস্তক এ টেক্সটবুক অব মিডওয়াইফারী প্রকাশ হয়। ১৯২৮ খ্রিষ্টাব্দে প্রসবকালীন ফরসেপ্সের ওপর তার বিখ্যাত পুস্তক অব্সটেট্রিক ফরসেপ্স প্রকাশ হয়। ভারতীয় মহিলাদের গঠনপ্রকৃতি ও অপেক্ষাকৃত ছোট আকারের ভারতীয় শিশুদের কথা মাথায় রেখে কেদারনাথ এক বিশেষ ধরনের লম্বা ও বক্র প্রসবকালীন ফরসেপ্সের নির্মাণ করেন যা দাসের ফরসেপ্স নামে বিশ্বে প্রচলিত এবং এখনো ভারতে প্রসবকালে বহু ব্যবহৃত হয়ে থাকে। এই ফরসেপ্স অনুরূপ পশ্চিমী যন্ত্রগুলি অপেক্ষা ওজনে হাল্কা ও দৈর্ঘ্যে হ্রস্ব। চিকিৎসাবিদ্যায় তার কর্মকাণ্ডের জন্য ১৯১৮ খ্রিষ্টাব্দে তাকে কম্প্যানিয়ন অব দ্য অর্ডার অব দ্য ইন্ডিয়ান এম্পায়ার করা হয় এবং ১৯৩৩ খ্রিষ্টাব্দের জুলাই মাসে ব্রিটিশ সরকার তাকে নাইটহুড খেতাব প্রদান করেন। ভারত ধর্মমহামণ্ডল তাঁকে 'ধাত্রীবিদ্যার্ণব' উপাধি প্রদান করেন। কারমাইকেল মেডিক্যাল কলেজে 'সার কেদারনাথ দাস প্রসূতি হাসপাতাল' নামে পরিচিত বিভাগটি তারই প্রচেষ্টায় নির্মিত হয়। ভারতীয়দের মধ্যে তিনিই প্রথম এফ.সি.ও.জি.উপাধিধারী। চিকিৎসাবিজ্ঞানের ইতিহাস - উনিশ শতকে বাংলায় পাশ্চাত্য শিক্ষার প্রভাব - বিনয় ভুষণ রায়, প্রথম সম্পাদনা, আইএসবিএন ৮১-৮৯৬৪৬-০০-৪ {{আইএসবিএন}} এ প্যারামিটার ত্রুটি: চেকসাম British Medical Journal 1936 March 28; 1(3925): 670–671., Obituary of Sir Kedarnath Das] আর. জি. কর মেডিক্যাল কলেজ ও হাসপাতালের ওয়েবসাইট ওয়েব্যাক মেশিনে আর্কাইভকৃত ১ নভেম্বর ২০১৩ তারিখে, আর. জি. কর মেডিক্যাল কলেজ ও হাসপাতালের অধ্যক্ষগণের তালিকা Text book of Obstetrics by Dr. D. C. Dutta, 6th Edition, আইএসবিএন ৮১-৭৩৮১-১৪২-৩ সুবোধচন্দ্র সেনগুপ্ত ও অঞ্জলি বসু সম্পাদিত “সংসদ বাঙালি চরিতাভিধান” সাহিত্য সংসদ কলকাতা প্রকাশিত চিকিৎসাবিদ্যা প্রবেশদ্বার
ভাটিয়ালি গান

ভাটিয়ালি বাংলাদেশ এবং ভারতের ভাটি অঞ্চলের জনপ্রিয় গান। বাংলাদেশে বিশেষ করে নদ-নদী পূর্ণ ময়মনসিংহ অঞ্চলের ব্রহ্মপুত্র নদের উত্তর-পূর্ব দিকের অঞ্চলগুলোতে ভাটিয়ালী গানের মূল সৃষ্টি, চর্চাস্থল এবং সেখানেই এই লোকসঙ্গীতের ব্যাপক প্রভাব রয়েছে। বাউলদের মতে ভাটিয়ালী গান হলো তাদের প্রকৃতিতত্ত্ব ভাগের গান। ভাটিয়ালী গানের মূল বৈশিষ্টা হলো এ গানগুলো রচিত হয় মূলত মাঝি, নৌকা, দাড়, গুন ইত্যাদি বিষয়ে। সাথে থাকে গ্রামীণ জীবন, গ্রামীণ নারীর প্রেমপ্রীতি, ভালোবাসা, বিরহ, আকুলতা ইত্যাদির সম্মিলন। যেমন - আষাড় মাসে ভাসা পানি পূবালি বাতাসে, বাদাম দেইখ্যা চাইয়া থাকি, আমার নি কেউ আসে। কিংবা, নাই বাইয়া যাও ভাটিয়ালী নাইয়া ভাটিয়ালী নদী দিয়া আমার বন্ধুর খবর কইয়ো আমি যাইতেছি মরিয়া। বাংলাদেশ এক নদীমাতৃক দেশ। নদীর সাথে এই দেশের মানুষের যোগসূত্র অত্যন্ত নিবিড়। তাই, ভাটিয়ালী গানও এ দেশের প্রাণের গভীর চেতনা থেকে উৎসারিত একটি বিশিষ্ট সম্পদ। নদীর মাঝি বা নদী পাড়ের জনজীবনে এই গানের প্রচলন অত্যধিক। ভাটিয়ালী অর্থাৎ নদীর স্রোতের টানে ভাটিয়ে যাওয়ার সুর এই গানে বিদ্যমান। নদীর স্রোতের সাথে আছে জীবনের চলার এক অপূর্ব সাদৃশ্য - স্রোত সমুদ্রের দিকে চলেছে, উজানগামী সে কখনই নয়। জীবনও পরিণতির পথে এমনি প্রবহমান যে, যে মুহূর্ত সে অতিক্রম করে সেটি আর ফিরে আসে না। বাংলার ভাটিয়ালী গানের কবি তাই বলেন, তরী ভাট্যায় পথ আর উজান না মন মাঝি তোর বৈঠা নে'রে আমি আর বাইতে পারলাম না। এ গান কবে, কে রচনা করেছিলেন তা আর হাজার মাথা কুটেও জানবার উপায় নেই। কিন্তু এ গানে বাংলার মানুষের, নদীমাতৃক দেশের মানুষের প্রাণের বাণীই ধরা পড়েছে। বাংলাদেশের লোককবির কণ্ঠেই আমরা তাই শুনিঃ কূলে কূলে ঘুরিয়া বেড়াই আমি পাইনা ঘাটের ঠিকানা ডুব দিলাম না। কিন্তু আধুনিক ভাটিয়ালী লোকসঙ্গীতে ঠিক এই মরমিয়া চেতনা এমনভাবে ধরা পড়তে দেখা যায় না। আধুনিক ভাটিয়ালী গান অনেকটা বস্তুমূখী চেতনায় সমৃদ্ধ - জীবনের সব সমস্যার ঊর্ধ্বে যে খাওয়া-পরার সমস্যা তাই প্রাধান্য লাভ করেছে। এখন নদীর মাঝি উজান কোন বন্দর থেকে পণ্য নিয়ে ভাটির দেশে যাবার সময় চিন্তা করে তার ক্রীত পণ্য নিয়ে ভাটির বন্দরে বিক্রি করে সে কত লাভ করবে। এমনকি নদীর মাঝি অথবা নৌকায় নৌকায় ব্যবসারত সওদাগরের মনেও আজ এমনি লাভ-লোকসানের হিসাব প্রাধান্য লাভ করেছে। এই হিসাব ভাটিয়ালী গানেও প্রতিবিম্বিত ও নতুন সুরে ঝংকৃত। বাংলাদেশে ভাটিয়ালী গানের শিল্পী, রচয়িতা, সংগ্রাহক ও গীতিকারদের মধ্যে অন্যতম হলেন - কবি নিবারণ পণ্ডিত, মিরাজ আলী, উকিল মুন্সী, রশিদ উদ্দিন, জালাল খাঁ, জং বাহাদুর, শাহ আবদুল করিম, উমেদ আলী প্রমূখ। ভাওয়াইয় ""বাংলার গান", ছুটির দিন, দৈনিক প্রথম আলো, ১৯শে এপ্রিল, ২০০৮, পৃ ৮। প্রবন্ধ সংগ্রহ, ঢাকা বিশ্ববিদ্যালয়, সম্পাদনাঃ মোহাম্মদ মনিরুজ্জামান ও সৈয়দ আকরম হোসেন, ১ম সংস্করণ, ১৯৯২, পৃষ্ঠাঃ ৪৩৬
ইলিয়াস শাহী রাজবংশ

ইলিয়াস শাহী বংশ মধ্যযুগে বাংলার প্রথম স্বাধীন রাজবংশ যা বাংলাকে চৌদ্দ এবং পনের শতকে শাসন করেছে। ইলিয়াস শাহী বংশের প্রতিষ্ঠাতা শামসুদ্দীন ইলিয়াস শাহ যিনি দিল্লির অধীন থেকে বাংলাকে আজাদ করে বাংলায় স্বাধীন সুলতানী কায়েম করেন। শামসুদ্দীন ইলিয়াস শাহ যদিও তার রাজধানী পান্ডুয়ায় স্থাপন করেন পরবর্তীতে ১৪৫৩ সালে নাসিরউদ্দীন মাহমুদ শাহ সেই রাজধানীকে লখনৌতিতে স্থাপন করেন। শামসুদ্দিন ইলিয়াস শাহ চতুর্দশ শতকে বাংলার সিংহাসন দখল করেন। তখন ছিল বাংলায় মুসলিম শাসনামল।তার প্রধান সাফল্য হলো তিনি দিল্লির সুলতানদের কবল হতে বাংলার স্বাধীনতা বজায় রাখেন। তিনি শাহী বংশের শাসন এর সূচনা করেন। তার শাসনামলে দেশীয় ভাষা, সাহিত্য, পণ্ডিত ও কবিদের সমাদর বাড়ে। ইলিয়াস শাহ বাংলাদেশে ইরানের সিজিস্তান হতে আগত এক উদ্বাস্তু ছিলেন। তিনি প্রাথমিক জীবনে বাংলায় নিযুক্ত দিল্লীর গভর্নর আলী শাহের সিলাহদার ছিলেন। কিন্তু পরবরতীতে ক্ষমতা দখল করে নিজেকে বাংলার সুলতান হিসেবে ঘোষণা করেন। ইলিয়াস শাহ বাংলা, বিহার ও উড়িষ্যা দখল করে ভারতবর্ষের পূর্বাঞ্চলে এক সাম্রাজ্য কায়েম করেন । তিনি উত্তর প্রদেশ ও নেপালেরও বিরাট অংশ দখল করে নেন। এর ফলে দিল্লীর সুলতান ফিরোজ শাহ তুঘলক আতঙ্কিত হয়ে ওঠেন। ১৫৫৩ সালে তিনি বাংলা অক্রমণ করেন। ইলিয়াস শাহ বিহার ও উড়িষ্যা অঞ্চল দুটো হারিয়ে ফেলেন কিন্তু তিনি বাংলার স্বাধীনতা রক্ষা করতে সক্ষম হন। ১৪১৫ সালে ইলিয়াস শাহি বংশকে পরাজিত করে রাজা গণেশ রাজ্য দখল করে নেন। রাজা গণেশের ছেলে যাদু ইসলাম ধর্ম গ্রহণ করে জালাল উদ্দীন মোহাম্মদ শাহ নাম ধারণ করেন এবং তার পিতার উত্তরসুরি হন। তার ছেলে শামসউদ্দীন আহমেদ শাহ পরবর্তীকালে এন্তেকাল করলে শামসউদ্দীন ইলিয়াস শাহের উত্তরশুরী নাসিরউদ্দিন মাহমুদ শাহ পুনরায় ইলিয়াস শাহী বংশ প্রতিষ্ঠা করেন। ইলিয়াস শাহী বংশের শেষ উত্তরসুরি জালালউদ্দিন ফাতেহ শাহ তার হাবশী সেনাপতি কর্তৃক নিহত হলে ইলিয়াস শাহী বংশের সমাপ্তি ঘটে এবং ফাতেহ শাহর স্ত্রী সুলতানা তার একমাত্র পুত্র সন্তানকে নিয়ে পূর্ব দিকে লোকচক্ষুর আড়ালে চলে যান। Majumdar, R.C. (ed.) (2006). The Delhi Sultanate, Mumbai: Bharatiya Vidya Bhavan, pp.827-8 বাংলায় ইলিয়াস শাহী শাসন Banglapedia Iliyas Shah The Iliyas Shahi Dynasty
.বাংলা

.বাংলা (ডট বাংলা) বাংলাদেশের দ্বিতীয় ইন্টারনেট কান্ট্রি কোড টপ-লেভেল ডোমেইন (সিসিটিএলডি)। বাংলা ভাষায় ওয়েব ঠিকানা বুঝাতে এই ডোমেইন ব্যবহৃত হয়। বর্তমানে বাংলাদেশ ডাক ও টেলিযোগাযোগ মন্ত্রণালয় এটা পরিচালনা করছে। তবে ডোমেইন কিনতে অতিরিক্ত সময় ও অনিশ্চয়তাসহ বিভিন্ন কারণে এই ডোমেইনের ব্যবহার এখনো বাড়েনি। ২০১২ সালে এই ডোমেইনটির ব্যবহারের অধিকার পেতে বাংলাদেশ ও পশ্চিমবঙ্গ রাজ্যের পক্ষে ভারত সরকার আইসিএএনএনের কাছে আবেদন করে। পরবর্তীকালে আইসিএএনএন ডোমেইনটি বাংলাদেশকে ব্যবহারের অনুমতি দেয়। ব্যবহারের জন্য অনুমতি পাওয়ার পর তিন বছরে তা কার্যকর করতে না পারায় ২০১৫ সালের জুন মাসে বাংলাদেশ ডোমেইনটি ব্যবহারের অধিকার হারায়। পরবর্তীকালে .বাংলা (ডট বাংলা) ডোমেইন সক্রিয় করতে সরকার তৎপর হয়। ২০১৬ সালের জুন মাসে আইএএনএ তাদের ওয়েবসাইটে ডট বাংলা ডোমেইনটি বাংলাদেশের ডাক ও টেলিযোগাযোগ বিভাগকে বরাদ্দ দেওয়ার কথা উল্লেখ করে। ২০১৯ সালে মোট ৫৭১ জন এই ডোমেইন কিনেছিল। ২০২১ সালের ফেব্রুয়ারি অনুযায়ী, চার বছরের মোট ৯০৫টি ডোমেইন বিক্রি হয় ও সচল আছে ৬২১টি। বাংলা ভাষাতে ডট বাংলায় ওয়েব ঠিকানা লেখা যাবে। যেমন: উইকিপিডিয়ার ওয়েব ঠিকানা হিসেবে উইকিপিডিয়া.বাংলা লিখা যাবে। ডাক, টেলিযোগাযোগ ও তথ্যপ্রযুক্তি মন্ত্রণালয়ের তথ্যানুযায়ী ২০১৬ সালের ডিসেম্বরের ১৬ তারিখ থেকে এটি সাধারনের জন্য উন্মুক্ত করে দেওয়ার কথা ছিল। পরবর্তীতে, ৩১ ডিসেম্বর ২০১৬ সালে প্রধানমন্ত্রী শেখ হাসিনা এক অনুষ্ঠানে আনুষ্ঠানিকভাবে .বাংলা ডোমেইনের উদ্বোধন করেন। .বিডি "IDN ccTLD Fast Track String Evaluation Completion - ICANN"। ২৪ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ ২৪ জুন ২০১৩।  ".বাংলা Domain Delegation Data"। www.iana.org। সংগ্রহের তারিখ ২০২২-০২-২০।  "Report on the Delegation of the .বাংলা ("bangla") domain representing Bangladesh in Bengali script to the Ministry of Posts, Telecommunications and Information Technology, Posts and Telecommunications Division"। www.iana.org। সংগ্রহের তারিখ ২০২২-০২-২০।  "চার বছরে গ্রাহক মাত্র ৯০৫, সচল ৬২১"। কালের কণ্ঠ। ২১ ফেব্রুয়ারি ২০২১। সংগ্রহের তারিখ ১৮ জুন ২০২২।  "ডট বাংলা ডোমেইন হারাল বাংলাদেশ"। দৈনিক প্রথম আলো। সংগ্রহের তারিখ ২৫ জুন ২০১৫।  "ডট বাংলা ডোমেইন পেল বাংলাদেশ"। প্রথম আলো। সংগ্রহের তারিখ ৫ অক্টোবর ২০১৬।  প্রতিবেদক, নিজস্ব। "বাংলা ডোমেইনে আগ্রহ বাড়ছে"। প্রথম আলো। সংগ্রহের তারিখ ২০২২-০২-২০।  "বাংলায় লিখি ওয়েব ঠিকানা"।  "ডট বাংলা ডোমেইনে নিবন্ধন শুরু ১৬ ডিসেম্বর"।  "ডট বাংলা ডোমেইন উদ্বোধন করলেন প্রধানমন্ত্রী"। বাংলাদেশ সংবাদ সংস্থা। ২০১৭-০১-০৩ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৬।  উইকিপিডিয়া.বাংলা (বাংলা উইকিপিডিয়ার .বাংলা ডোমেইন) উইকিমিডিয়া.বাংলা (উইকিমিডিয়া বাংলাদেশের .বাংলা ডোমেইন) বিটিসিএল.বাংলা উত্তরাধিকার.বাংলা - প্রধানমন্ত্রী কর্তৃক উদ্বোধন করা আইএএনএ সাইটে তথ্য (ইংরেজি)